 Maxamed Yaasiin Xasan, ayaa hadalkan ku sheegay qoraal kooban oo uu shalay soo dhigay bartiisa Face-buuga, waxaana uu si adag u tilmaamay in dadka qabyaaladda adeegsadaa ay yihiin kuwo aan naftooda ku kalsoonayn in ay si shakhsiyan ah u horumariyaan, isaga oo sida oo kalena xukuumadda Siilaanyo iyo xisbiga Kulmiyena ku eedeeyey in muddadii shanta sanno iyo dheeraadka ahayd ee ay jirtay ay si xoogga ugu dhaqmeen adeegsiga qabyaaladda, waxaana uu farta ku fiiqay in safiirka Somaliland u fadhiya dawladda Immaataadka Carabta yahay nin jagaddaas ku helay qaab qabyaalad ah sida oo kalena hantiddii umadda ku lunsanaya magaca Somaliland. 